கேள்வி: தூங்கல் வண்ணம் பற்றி விளக்கவும்.
பதில்: வண்ணம் என்பது இங்குத் தமிழ்ப் பாடல்களில் (செய்யுளில்) அமைந்துள்ள நடைப்பாங்கைக் குறிக்கும். இந்தப் பாநடைப் பாங்கால் செய்யுளின் இசைப்பாங்கு வேறுபடும். தூங்கல் வண்ணம் என்பது தூங்கல் ஓசை கொண்ட வஞ்சிப்பா ஓசை கொண்டு கொண்டு நடக்கும். *இளம்பூரணர், பேராசிரியர் (தொல்காப்பியம்) ஆகியோர் தந்துள்ள எடுத்துக்காட்டுகள் இங்குத் தரப்படுகின்றன. வசையில்புகழ் வயங்குவெண்மீன் திசைதிரிந்து தெற்கேகினும் பட்டினப்பாலை 1, 2 இந்த ஆசிரியப்பாவில் தடித்த எழுத்தில் காட்டப்பட்டுள்ளவை வஞ்சி-உரிச்சீர்.